Lav et referat af nedenstående tekst:

Tekst:
Nordjyske gymnasieelever er klar til at strejke, de er utilfredse med udsigten til mere virtuel  undervisning derhjemme - Hvis det ender med, at vi skal have mere virtuel undervisning, og det ikke er på grund af yderste nødvendighed, på grund af en ny kæmpe coronanedlukning igen, så kommer vi helt sikkert til at strejke og demonstrere, siger Nikoline Prehn. Nikoline Prehn er både elevrådsformand på Aalborg Katedralskole og sidder også med i landsforeningen af Danske Gymnasielever, og nu har de fået nok, de vil have undervisningen tilbage på gymnasiet og ikke hjemme foran en skærm. - Det går ud over elevernes trivsel og sociale sammenhold men i høj grad også vores faglige læring. Vi lærer simpelthen ikke noget, siger Nikoline Prehn. Fordele ved virtuel undervisning Rektor på Aalborghus Gymnasium Torben Poulsen foretrækker også, at eleverne er fysisk tilstede på gymnasiet men kan også se fordele ved virutel  undervisning. -  Blandt andet i sprogfagene er der nogle idéer til, hvordan man kan have noget en-til-en undervisning, så man kan høre nogle elever, der normalt ikke ville sige noget i klassen, siger Torben Poulsen. Den opfattelse deler Nikoline Prehn dog ikke. - Det har jeg ikke hørt fra en eneste gymnasieelev, og det er heller ikke min egen oplevelse, at det er en fordel. Det er ikke kun tomme trusler fra gymnasieeleverne. - I Aarhus så vi jo, hvordan det virkede at boykotte den virtuelle undervisning og lave en kæmpe demonstration, hvor der var stor opbakning fra alle gymnasieleverne, fordi alle syntes, at det var så problematik. Så hvis der bliver lignende tilfælde i Nordjylland, så gør vi da helt klart det samme, siger Nikoline Prehn.

Referat:
Regionsforperson i Danske Gymnasieelevers Sammenslutning Nikoline Prehn er ikke bange for at sende de nordjyske gymnasieelever i strejke, hvis den virtuelle undervisning fortsætter.